РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  27

от заседание на Комисия ”Професионална квалификация, информационни технологии и статистика” на ВСС,
проведено на 22.07.2014 г.

Днес, 22.07.2014 г. /вторник/ от 09.15 часа се проведе заседание на комисия “Професионална квалификация, информационни технологии и статистика” на ВСС, в състав:

      ПРЕДСЕДАТЕЛ:  	Румен Георгиев - отсъства
ЗА ПРЕДСЕДАТЕЛ:        Мария Кузманова 
	ЧЛЕНОВЕ:		Елка Атанасова 
		Юлия Ковачева 
		Галина Карагьозова
		Даниела Костова - отсъства
		Михаил Кожарев

На заседанието присъстваха експертните сътрудници към комисията: Валери Михайлов – директор дирекция „Информационни системи”, Светослав Неделчев –  главен експерт дирекция „Информационни системи” и Мирослава Чирпъкова – системен администратор дирекция „Информационни системи” при АВСС. 

1. ОТНОСНО: Писмо от Националния институт на правосъдието относно оценяване на постоянните преподаватели в НИП за периода приключилата учебна 2013-2014 г. и предложение за удължаване срока на командироването им с още една година, випуск 2014-2015 г.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

1.1. Приема за сведение писмото от Националния институт на правосъдието относно оценяване на постоянните преподаватели в НИП за периода приключилата учебна 2013-2014 г. и предложение за удължаване срока на командироването им с още една година, випуск 2014-2015 г.

Комисия “ Професионална квалификация, информационни технологии и статистика” предлага на Висшия съдебен съвет да приеме следното решение:

ПРОЕКТ:

ВИСШИЯТ СЪДЕБЕН СЪВЕТ
Р Е Ш И :
1. На основание чл. 262, ал. 3 от ЗСВ УДЪЛЖАВА срока на командироването на постоянните преподаватели на кандидати за младши магистрати, випуск 2014-2015 г. в Националния институт на правосъдието, с още една година, считано от 01.08.2014 г., както следва:

Валерия Иванова Братоева-Дамгова - съдия в Софийски районен съд като постоянен преподавател по гражданско право и процес на кандидатите за младши съдии, випуск 2014-2015 г.
Владимир Огнянов Астарджиев – съдия в Софийски градски съд като постоянен преподавател по наказателно право и процес на кандидатите за младши съдии, випуск 2014-2015 г.
Галина Николаева Тонева-Дачева - прокурор във Върховна касационна прокуратура за постоянен преподавател по наказателно право и процес на кандидатите за младши прокурори от випуск 2014-2015 г.

2. Възлага на Владимир Огнянов Астарджиев да довърши започнатите съдебни производство по разпределени дела с негово участие.

3. ПРЕКРАТЯВА командироването на Елена Живкова Попова -прокурор в  Софийска районна прокуратура за постоянен преподавател по наказателно право и процес на кандидатите за младши прокурори от випуск 2013-2014 г.

2. ОТНОСНО: Искане от председателя на Районен съд гр. Бяла Слатина за закупуване на компютърна техника на стойност 9 300.00 лв. 
	Приложение: Извлечение от протокол № 29/09.07.2014 г. заседанието на комисия „Бюджет и финанси” на ВСС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

2.1. Отлага разглеждането на т. 2 от дневния ред за уточнение с председателя на Районен съд гр. Бяла Слатина във връзка с исканата техника.

3.ОТНОСНО: Искане от председателя на Районен съд гр. Враца за закупуване на компютър за видео-наблюдение в секретна регистратура на съда.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

3.1. Искането от председателя на Районен съд гр. Враца за закупуване на компютър за видео-наблюдение в секретна регистратура на съда на стойност 590.83 без ДДС по офертата на „Лидер компютърс“, е основателно.
3.2. Изпраща искането от председателя на Районен съд гр. Враца на комисия „Бюджет и финанси” на ВСС, по компетентност.

4. ОТНОСНО: Писмо от председателя на Апелативен съд гр. Пловдив с приложени оферти за доставка на компютърна техника – 2 броя компютърни конфигурации, 2 броя принтери и 2 броя UPS за новоназначени магистрати.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

4.1. Целесъобразно е закупуването на 2 броя компютърни конфигурации, 2 броя принтери и 2 броя UPS, в рамките на утвърдените лимити по протокол 18/29.01.2014 г.,  на обща стойност 2 700.00 лв., за новоназначени магистрати в Апелативен съд гр. Пловдив.
4.2. Изпраща искането от председателя на Апелативен съд гр. Пловдив на комисия „Бюджет и финанси” на ВСС, по компетентност.

5. ОТНОСНО: Писмо от председателя на комисия „Публична комуникация” относно предоставяне на информация за предприетите през първото шестмесечие на 2014 г. мерки за изпълнение на дейност 2.2. от Плана за действие на Комуникационната политика.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

5.1. Дейностите в изпълнение на т.2.2. от Плана за действие на Комуникационната политика, които са от компетентността на комисията се изпълняват.

6. ОТНОСНО: Решение на комисия „Международна дейност” относно кореспонденцията по проекти, по които ВСС е бенефициент.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

6.1. Приема за сведение решение на комисия „Международна дейност” относно кореспонденцията по проекти, по които ВСС е бенефициент.

7. ОТНОСНО: Писмо от административния ръководител на Районна прокуратура гр. Разград относно изпълнение на препоръките дадени в Акта за резултати от извършена планова проверка от ИВСС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

7.1. Приема за сведение писмото от административния ръководител на Районна прокуратура гр. Разград относно изпълнение на препоръките дадени в Акта за резултати от извършена планова проверка от ИВСС.
7.2. Препраща писмото от административния ръководител на Районна прокуратура гр. Разград на Комисия по предотвратяване и установяване на конфликт на интереси и взаимодействие с Инспектората към ВСС.

8. ОТНОСНО: Заповед № РД 68/07.07.2014 г. на председателя на окръжен съд гр. Пловдив за възлагане на допълнителни функции на съдебен служител.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

8.1. Приема за сведение Заповед № РД 68/07.07.2014 г. на председателя на окръжен съд гр. Пловдив за възлагане на допълнителни функции на съдебен служител.

9.ОТНОСНО: Писмо от Консорциум „Лирекс БГ-Индекс България ООД” с приложени констативни протоколи за извършена смяна на бази с данни от ЕСГРАОН в районните съдилища в страната.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

9.1. Приема за сведение писмото от Консорциум „Лирекс БГ-Индекс България ООД” с приложени констативни протоколи за извършена смяна на бази с данни от ЕСГРАОН в районните съдилища в страната.

10.ОТНОСНО: Писмо от Вероника Николова – национално лице за контакт на Европейска съдебна мрежа по граждански и търговски дела относно отговор на въпросници по теми „Заплащане на съдебни разноски във връзка с процедури за малки искове” и Заплащане на съдебни разноски във връзка с процедура за Европейска заповед за плащане”.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

	10.1. Да се изпрати писмото на Вероника Николова – национално лице за контакт на Европейска съдебна мрежа по граждански и търговски дела на Министерство на правосъдието.

Комисия “ Професионална квалификация, информационни технологии и статистика” предлага на Висшия съдебен съвет да приеме следното решение:

ПРОЕКТ:

ВИСШИЯТ СЪДЕБЕН СЪВЕТ
Р Е Ш И :

ОПРЕДЕЛЯ съдия Вероника Николова – национално лице за контакт на Европейската съдебна мрежа по граждански и търговски дела и съдия Богдана Желявска – съдия от Международната Хагска мрежа и член на Националната съдебна мрежа, за администратори на съдържанието на Европейския портал за електронно правосъдие, с пряк достъп за въвеждане и редактиране на информацията за България, в рамките на съдържанието, поддържано от Европейската съдебна мрежа по граждански и търговски дела.

Предложението ще бъде внесено в заседание на ВСС на 30.07.2014 г.

11.ОТНОСНО:Писмо от Националния статистически институт относно регулярно предоставяне на данни и метаданни за броя на съдиите и магистратите по пол и други данни за дейността на съдилищата в страната по искане на Службата на ООН за наркотиците и престъпността (UNODC) и Статистическата служба на Европейската комисия (Евростат).

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

11.1. Възлага на Румен Митев – главен експерт съдебна статистика да подготви проект на отговор до от Националния статистически институт, за следващото заседание на комисията.

12.ОТНОСНО: Писмо от Нели Иванова – студент по икономика и право в Хамбург с молба за предоставяне на информация във връзка с разработване на дипломна работа на тема „съдебни реформи и икономическа ефективност”.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

12.1. Възлага на дирекция „ИТСС” да подготви проект на отговор по молбата на Нели Иванова – студент по икономика и право в Хамбург, за следващото заседание на комисията.

13.ОТНОСНО: Паметна записка за проведена среща с Пламен Чирипов – президент на фирма „Аксиор”, разработила ЕИСПП.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

13.1. Приема за сведение паметна записка за проведена среща с Пламен Чирипов – президент на фирма „Аксиор”, разработила ЕИСПП.

14.ОТНОСНО: Доклад от дирекция „ИТСС” относно финансова обосновка на проект на Закон за изменение и допълнение на Закона за съдебната власт във връзка с текстовете, отнасящи се за електронното правосъдие, в изпълнение на решение на КПКИТС по протокол № 25/01.07.2014 г., т. 7.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

14.1. Одобрява Доклада от дирекция „ИТСС” относно финансова обосновка на проект на Закон за изменение и допълнение на Закона за съдебната власт във връзка с текстовете, отнасящи се за електронното правосъдие.
14.2. Изпраща Доклада от дирекция „ИТСС” относно финансова обосновка на проект на Закон за изменение и допълнение на Закона за съдебната власт във връзка с текстовете, отнасящи се за електронното правосъдие, на комисия „Бюджет и финанси”.

15.ОТНОСНО: Осигуряване на техника за видеоконферентни връзки за нуждите на апелативните съдилища в София, Варна, Велико Търново и ВСС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

15.1. Одобрява предложението на Аудио Арте ООД за осигуряване на техника за видеоконферентни връзки за нуждите на Висшия съдебен съвет.
15.2. Да се уведоми „Информационно обслужване” АД за решението на комисията.

16.ОТНОСНО: Искане от председателя на Районен съд гр. Сандански за закупуване на 3 броя компютърни конфигурации и 3 броя принтери.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

16.1. Искането от председателя на Районен съд гр. Сандански за закупуване на 3 броя компютърни конфигурации на стойност 1791.54 лв. и 3 броя принтери на стойност 567.00 лв., е основателно.
16.2. Изпраща искането от председателя на Районен съд гр. Сандански, на комисия „Бюджет  и финанси” на ВСС, по компетентност.

17.ОТНОСНО: Искане от председателя на Районен съд гр. Бургас за закупуване на бърз скенер. 

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

17.1. Искането от председателя на Районен съд гр. Бургас за закупуване на бърз скенер на стойност 2 116.87 лв. с ДДС е основателно.
17.2. Изпраща искането от председателя на Районен съд гр. Бургас, на комисия „Бюджет  и финанси” на ВСС, по компетентност.

ЗА ПРЕДСЕДАТЕЛ
НА КОМИСИЯТА: /П/

МАРИЯ КУЗМАНОВА